**LYGINAMASIS VARIANTAS**

 PATVIRTINTA

 Molėtų rajono savivaldybės tarybos

 2023 m. kovo 30 d. sprendimu Nr. B1-80

**MOLĖTŲ RAJONO SAVIVALDYBĖS JAUNIMO INICIATYVŲ FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės jaunimo iniciatyvų finansavimo tvarkos aprašas (toliau – Aprašas) rengiamas siekiant užtikrinti paslaugų įvairovę jaunimui, jaunų žmonių dalyvavimą sprendimų priėmimo procese, jaunimo organizacijų veiklos įtaką įgyvendinant jaunimo politiką, plečiant paslaugų jaunimui teikėjų tinklą.

2. Aprašas nustato Molėtų rajono savivaldybės strateginio veiklos plano 2023-2025 metams, patvirtinto Molėtų rajono savivaldybės tarybos 2023 m. vasario 2 d. sprendimu Nr. B1-1, 4 programos 1 tikslo 1.1.2 uždavinio 04.1.1.2.1 priemonės „Jaunimo įgalinimo ir galimybių plėtra Molėtų rajono savivaldybėje“ (toliau – Priemonė) įgyvendinimo tvarką, reikalavimus iniciatyvų paraiškoms, jų teikimo ir vertinimo, finansavimo projektams skyrimo tvarką, lėšų, skirtų iniciatyvų įgyvendinimui, panaudojimo kontrolę, atskaitomybę ir atsakomybę.

3. Priemonė skirta Molėtų rajono savivaldybės jaunimo ir su jaunimu dirbančioms organizacijoms.

4. Šiame Apraše vartojamos sąvokos:

4.1. **jaunas žmogus** – asmuo nuo 14 iki 29 metų;

4.2. **jaunimo organizacija** – Lietuvos Respublikos asociacijų įstatymo nustatyta tvarka jaunimui ir (ar) jaunimo interesams atstovauti įsteigta asociacija, kurios ne mažiau kaip 2/3 narių yra jauni žmonės ir (ar) jaunų žmonių interesams atstovaujančios asociacijos, kurių kiekvienos ne mažiau kaip 2/3 narių yra jauni žmonės;

4.3. **jaunimo reikalų koordinatorius** – valstybės tarnautojas, atliekantis jaunimo politikos įgyvendinimo funkciją;

4.4. **neformali jaunimo grupė** – neįregistruota visuomeninė grupė, kurioje ne mažiau kaip 2/3 narių sudaro jauni žmonės;

4.5. **paraiška** – dokumentas su priedais, parengtas pagal specialią paraiškos formą, pateikiamas siekiant gauti finansavimą iniciatyvai įgyvendinti;

4.6. **iniciatyvos vykdytojai** – asmenys, tiesiogiai ir tęstinai prisidedantys prie iniciatyvos įgyvendinimo, turintys konkrečią atsakomybę už iniciatyvos ir (ar) tam tikrų jų dalių įgyvendinimą. Iniciatyvos vykdytojai nėra asmenys, laikinai prisidedantys prie iniciatyvos įgyvendinimo savo žiniomis, įgūdžiais bei veikla (lektoriai, meno kolektyvai ir pan.). Iniciatyvos vykdytojai taip pat nėra asmenys, prisidedantys prie iniciatyvos įgyvendinimo finansine ir (ar) ūkine veikla (rėmėjai);

4.7. **iniciatyvos vadovas** – asmuo, atstovaujantis jaunimo interesus neformaliai jaunimo grupei ar organizacijai, kuri sugalvojo jaunimo iniciatyvą. Iniciatyvos vadovas gali būti asmuo nuo 14 metų;

4.8. **iniciatyvos dalyviai** – asmenys, kuriems yra skirta iniciatyva ir kurie dalyvauja joje (renginių dalyviai, paslaugų gavėjai ir pan.);

4.9. **jaunimo reikalų taryba** – Molėtų rajono savivaldybės jaunimo reikalų taryba;

4.10. **savanoris** – šiame Apraše traktuojamas kaip asmuo dalyvaujantis Jaunimo savanoriškos tarnybos (toliau - JST) programoje arba vykdantis neatlygintiną veiklą įvairiose srityse: sporto, kultūros, socialinių reikalų, sveikatos, švietimo, jaunimo, aplinkos apsaugos, vystomojo bendradarbiavimo ir kt.;

4.11. **JST programos narys** – asmuo dalyvaujantis JST programoje kaip ji apibrėžiama Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl jaunimo savanoriškos tarnybos organizavimo tvarkos aprašo patvirtinimo“.

**II SKYRIUS**

 **TIKSLAS IR UŽDAVINIAI**

5. Priemonės tikslas – skatinti jaunimo iniciatyvas.

6. Priemonės uždaviniai:

6.1. finansuoti iniciatyvas, kuriomis siekiama didinti jaunų žmonių užimtumą Molėtų rajone;

6.2. skatinti jaunus žmones aktyviai dalyvauti visuomeninėje veikloje;

 6.3. skatinti naujų iniciatyvų atsiradimą;

 6.4. skatinti savanorystę.

**III SKYRIUS**

**FINANSAVIMAS IR ĮGYVENDINIMAS**

7. Priemonės finansavimo šaltinis - Molėtų rajono savivaldybės biudžeto lėšos. Finansavimas iniciatyvoms skiriamas Molėtų rajono savivaldybės administracijos direktoriaus (toliau – Direktorius) įsakymu, atsižvelgiant į Molėtų rajono savivaldybės jaunimo iniciatyvų vertinimo komisijos (toliau – Komisija) pasiūlymus.

8. Reikalavimai iniciatyvų turiniui:

8.1. konkursui teikiama iniciatyva turi būti įgyvendinama vadovaujantis jaunimo savanoriškumo, savarankiškumo, savivaldos ir kitais principais, nurodytais Lietuvos Respublikos jaunimo politikos pagrindų ir Lietuvos Respublikos savanoriškos veiklos įstatymuose;

8.2. ne mažiau kaip 2/3 iniciatyvos dalyvių turi būti jauni žmonės;

8.3. iniciatyvos apimtis, planuojamas rezultatas, iniciatyvos sąmata ir išlaidos privalo būti aiškiai nurodytos;

8.4. iniciatyva privalo būti įgyvendinama Molėtų rajone;

8.5. konkursui negali būti teikiamos iniciatyvų rūšys, kurių tikslas yra:

8.5.1. atostogos ir turizmas;

8.5.2. pelno gavimas;

8.6. taip pat konkursui negali būti teikiamos iniciatyvų rūšys, kurios:

8.6.1. kelia grėsmę žmonių sveikatai, garbei ir orumui, viešajai tvarkai;

8.6.2. bet kokiomis formomis, metodais ir būdais skatina smurto, prievartos, neapykantos ir narkotikų bei kitų toksinių medžiagų, kurių vartojimas pagal Lietuvos Respublikos įstatymus ir kitus teisės aktus yra draudžiamas, populiarinimą;

8.6.3. bet kokiomis kitomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus.

9. Iniciatyvų vertinimo kriterijai:

9.1 Iniciatyvos paraiška užpildyta kokybiškai (pateikta visa paraiškos punktuose nurodyta informacija, paraiška užpildyta ne ranka, yra aiški ir įskaitoma) (1 balas)

9.2. aiškiai apibrėžta programos tikslinė grupė ir jos įtraukimo į vykdomą iniciatyvą priemonės (1 balas);

9.3. iniciatyvos įgyvendinimo planas:

9.3.1. nuoseklus, veiklos ir išlaidos pagrįstos bei būtinos (2 balai);

9.3.2. dalinai nuoseklus, veiklos ir išlaidos iš dalies pagrįstos ir būtinos (1 balas);

9.4. partnerystė su kitomis organizacijomis ar įmonėmis (1 balas);

9.5. iniciatyva turi papildomą, ne mažesnį nei 10 proc. finansavimą, nuo prašomos skirti sumos (1 balas);

9.6. numatytas bendradarbiavimas su jaunimo organizacijomis (1 balas);

9.7. niekur nedirbančio, nesimokančio ir mokymuose nedalyvaujančio jaunimo įtraukimas į iniciatyvos organizavimą ir dalyvavimą (1 balas);

9.8. į projekto veiklas įtraukiami savanoriai. Savanoriu laikomas asmuo atitinkantis Aprašo 4.10 punktą (1 balas).

9.9. paraiška atitinka einamųjų metų prioritetą (1 balas).

9.10. iniciatyvą Komisijai pristato iniciatyvinės grupės narys (1 balas):

9.11. iniciatyvos pristatymas:

9.11.1.iniciatyva pateikta aiškiai, atsakyta į visus Komisijos klausimus (3 balai);

9.11.2.iniciatyva pateikta iš dalies aiškiai, atsakyta į dalį Komisijos pateiktų klausimų (2 balai).

9.12. iniciatyvos masiškumas (iniciatyvoje dalyvauja 20 ir daugiau dalyvių) (1 balas);

10. Privalomasis mažiausias paraiškų atrankos balų skaičius – 5 balai. Jeigu paraiškų atrankos vertinimo metu nustatoma, kad paraiška nesurinko 5 balų – paraiška atmetama.

11. Iniciatyvų paraiškų teikimas:

11.1. iniciatyvų paraiškų atranka skelbiama Molėtų rajono savivaldybės interneto portale [www.moletai.lt](http://www.moletai.lt), pateikiant einamųjų metų grafiką su numatomomis kvietimo teikti iniciatyvas datomis, paraiškų teikimo ir vertinimo terminais;

11.2. paraiškų teikimo terminus I-II pusmečiams nustato savo įsakymu Direktorius. Iniciatyvos turi būti įgyvendinamos (arba pradėtos) tame ketvirtyje, kuriam skiriamas finansavimas. Prieš skelbiant pirmąją iniciatyvų paraiškų atranką jaunimo reikalų taryba patvirtina prioritetines paramos sritis, kurios galioja vienerius einamuosius metais.

11.3. paraiškas iniciatyvai finansuoti gali teikti jaunimo ir su jaunimu dirbančios organizacijos, neformalios jaunimo grupės ir kitos su jaunimu dirbančios organizacijos. Neformalios jaunimo grupės paraiškas teikia per nevyriausybines organizacijas arba biudžetines įstaigas, vykdančias veiklą Molėtų rajone, **išskyrus rajono bendrojo ugdymo mokyklas*;***

11.4. atrankai teikiama elektroniniu paštu vilma.baciule@moletai.lt tinkamai užpildyta skenuota su parašu paraiškos forma (1 priedas); kiti skenuoti papildomi dokumentai, jei reikia;

11.5. didžiausia iniciatyvai skiriama lėšų suma – 500 Eur.

 12. Iniciatyvos vertinimas:

12.1. po paraiškų gavimo Jaunimo reikalų koordinatorius per 5 darbo dienas atlieka pirminį paraiškų vertinimą. Atlikdamas pirminį paraiškos vertinimą jaunimo reikalų koordinatorius tikrina ar paraiška atitinka šiuos formalius konkurso reikalavimus:

12.1.1. ar paraiškos teikėjas yra jaunimo arba su jaunimu dirbanti organizacija;

12.1.2. ar pateiktos visos reikalingos jaunimo iniciatyvos, vykdytos savivaldybės lėšomis, pastarųjų dvejų metų ataskaitos, jei iniciatyvos buvo vykdytos;

12.1.3. ar pateikta paraiška yra tinkamos formos;

12.1.4. ar yra visi paraiškoje nurodyti privalomi priedai;

12.1.5. ar visi paraiškos laukeliai užpildyti;

12.1.6. ar teisingai apskaičiuotos ir pateiktos prašomos finansuoti sumos.

12.2. per 5 darbo dienas nuo paraiškų pateikimo termino pabaigos jaunimo reikalų koordinatorius išsiunčia paraiškų teikėjams, kurių paraiškos neatitinka 8.1–8.6 papunkčių reikalavimų, pranešimus, juose nurodo paraiškų trūkumus. Pranešimai siunčiami elektroniniu paštu, nurodytu paraiškoje. Paraiškų teikėjai per 3 darbo dienas nuo elektroninio laiško išsiuntimo gali pateikti trūkstamus dokumentus nuostatuose nustatyta tvarka el. paštu;

12.3. paraiškos, neatitikusios reikalavimų, toliau nevertinamos;

12.4. paraiškas vertina Direktoriaus įsakymu sudaryta 3 žmonių Komisija, kuri veikia pagal Direktoriaus įsakymu patvirtintą Komisijos reglamentą. Iniciatyvos svarstyme dalyvauja iniciatyvos vadovas, kuris Komisijos nariams pristato iniciatyvą ir atsako į Komisijos narių paklausimus. Apie iniciatyvų pristatymo datą ir laiką Komisija informuoja iniciatyvų teikėjus el. paštu ne vėliau kaip prieš 3 darbo dienas iki iniciatyvos pristatymo dienos;

12.5. vertinant paraiškas, atsižvelgiama į vertinimo kriterijus, nurodytus Aprašo 9 punkte bei kiekvienam Komisijos nariui užpildant šio Aprašo 2 priedą - Iniciatyvos vertinimo lentelę;

12.6. vertinant paraiškas, sudaroma paraiškų prioritetinė eilė ir paramą gauna tos iniciatyvos, kurios surenka daugiausiai balų iki kol baigsis pusmečio kvietimui numatytos lėšos;

12.7. komisija per 5 darbo dienas įvertina paraiškas ir teikia Direktoriui Komisijos protokolą su siūlymais dėl iniciatyvų finansavimo.

13. Iniciatyvų finansavimo sutartis su finansavimą gavusiais pareiškėjais dėl finansavimo skyrimo pasirašo Direktorius.

14. Direktoriui pasirašius įsakymą dėl lėšų skyrimo, konkurso rezultatai skelbiami savivaldybės interneto portale. Rezultatai skelbiami ne vėliau kaip po 3 darbo dienų nuo Direktoriaus įsakymo pasirašymo.

15. Iniciatyvos (programos) sąmata (4 priedas) yra neatskiriama projekto finansavimo sutarties dalis. Lėšos projekto įgyvendinimui pervedamos projekto finansavimo sutartyje (3 priedas) nustatytais terminais ir tvarka.

**IV SKYRIUS**

**ATSKAITOMYBĖ IR ATSAKOMYBĖ**

16. Už Apraše numatytų iniciatyvų įgyvendinimą ir tinkamą lėšų panaudojimą atsako organizacijos ar įstaigos, pasirašiusios sutartį su Molėtų rajono savivaldybės administracija.

17. Pareiškėjas informuoja Molėtų rajono savivaldybės administracijos vyriausiąjį specialistą-jaunimo reikalų koordinatorių (toliau- Jaunimo reikalų koordinatorius) apie iniciatyvos vykdymo vietą ir laiką, ne vėliau kaip prieš tris darbo dienas iki numatomos iniciatyvos vykdymo pradžios.

18. Pareiškėjas, vykdydamas sutartinius įsipareigojimus dėl projekto įgyvendinimui skirto finansavimo, užtikrinalėšų panaudojimą pagal tikslinę paskirtį ir atsako už nepanaudotų ar neteisėtai panaudotų lėšų grąžinimą į Molėtų rajono savivaldybės biudžetą.

19. Projekto įgyvendinimui skirtos lėšos privalo būti panaudotos tik toms išlaidoms apmokėti, kurios buvo numatytos prie projekto finansavimo sutarties pridėtoje sąmatoje.

20. Pareiškėjas pasibaigus projekto įgyvendinimui, projekto finansavimo sutartyse nustatytais terminais, Finansinės apskaitos skyriui pateikia biudžeto išlaidų sąmatos įvykdymo ataskaitą (5 priedas), buhalterinės apskaitos dokumentų, pagrindžiančių lėšų panaudojimą, suvestinę (6 priedas).

21. Pareiškėjų paraiškos saugomos penkerius metus.

22. Iniciatyvų finansinė ir veiklos kontrolė atliekama Lietuvos Respublikos įstatymų ir kitų teisės aktų nustatyta tvarka. Komisija, Jaunimo reikalų koordinatorius ar Direktoriaus įsakymu įgalioti asmenys turi vykdyti ne mažiau nei 1/2 vykdomų iniciatyvų stebėseną ir vizitavimą pagal Pareiškėjo pateiktą iniciatyvos vykdymo vietą ir laiką.

**V SKYRIUS**

**BAIGIAMOSIOS NUOSTATOS**

 23. Šis aprašas gali būti keičiamas Molėtų rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės jaunimo iniciatyvų tvarkos aprašo

1 priedas

**(Iniciatyvos paraiškos forma neformalioms grupėms / organizacijoms)**

**PARAIŠKA**

(data)

|  |
| --- |
| **1. Informacija apie organizaciją** |
| Organizacijos pavadinimas |  |
| Juridinio asmens kodas |  |
| Adresas |  |
| Telefonas |  |
| Elektroninis paštas |  |
| Interneto svetainė  |  |
| Pareiškėjo bankas |  |
| Banko kodas |  |
| Sąskaitos numeris |  |

|  |
| --- |
| **2. Informacija apie neformalią grupę (jeigu teikia neformali grupė)** |
| Grupės pavadinimas (jei yra) |  |
| Grupės narių sąrašas |  |
| Elektroninis paštas (jei yra) |  |

|  |
| --- |
| **3. Informacija apie iniciatyvą** |
| Iniciatyvos pavadinimas  |  |
| Ar iniciatyva atitinka einamųjų metų prioritetą, jei TAIP nurodyti |  |
| Iniciatyvos aprašymas (nurodykite iniciatyvos tikslą ir uždavinį, kokias konkrečias veiklas vykdysite, numatomą rezultatą ir pan.) |  |
| Iniciatyvos dalyvių skaičius |  |
| Iniciatyvos tikslinė grupė ir jos įtraukimo į vykdomą iniciatyvą priemonės |  |
| Kokios kitos organizacijos ar įstaigos dalyvaus iniciatyvoje |  |
| Papildomi finansavimo šaltiniai (nurodyti šaltinį ir lėšas) |  |
| Ar iniciatyvoje dalyvaus niekur nedirbantis ir nesimokantis jaunimas (skaičius) |  |
| Ar į iniciatyvos vykdymą įtraukiamas (-i) savanoris (-iai) |  |
| Vieta, kur vyks iniciatyva |  |
| Iniciatyvą pristatysiančio Komisijai asmens kontaktai |  |

|  |
| --- |
| **4. Pateikite informaciją apie planuojamas išlaidas, prašomas iš Savivaldybės** |
| **Eil. Nr.** | Išlaidų paskirtis (prekės ar paslaugos pavadinimas) | Išlaidų detalizavimas (prekių ar paslaugų kiekiai ir kainos) | **Bendra suma, Eur** | **Iš savivaldybės prašoma lėšų, Eur (neturi viršyti 500 Eur)** |
| 1. |  |  |  |  |
| 2. |  |  |  |  |
| Iš viso |  |  |

|  |
| --- |
|  |
| **5. Iniciatyvos vadovas (-ė)** |
| Vardas ir pavardė |  |
| Telefonas |  |
| El. pašto adresas |  |
| Adresas korespondencijai |  |
|  |  |
| **6. Papildoma informacija, pastabos** |
|  |
|  |
|  |
|  |

Patvirtinu, kad paraiškoje pateikta informacija yra tiksli ir teisinga. Gavęs Molėtų rajono savivaldybės finansavimą, įsipareigoju naudoti skirtas lėšas pagal pateiktą sąmatą, informuoti savivaldybę, kaip vykdomas projektas, ir pateikti galutinę ataskaitą iki iniciatyvos vykdymo pabaigos.

|  |  |  |
| --- | --- | --- |
| Organizacijos vadovas (-ė) |  |  |
|  | (parašas) | (vardas ir pavardė) |

|  |  |  |
| --- | --- | --- |
| Iniciatyvos vadovas (-ė) |  |  |
|  | (parašas) | (vardas ir pavardė) |

Molėtų rajono savivaldybės jaunimo

 iniciatyvų finansavimo tvarkos aprašo

2 priedas

**Iniciatyvos vertinimo lentelė**

|  |  |
| --- | --- |
| **Iniciatyvos pavadinimas** |  |

1. Administracinės atitikties vertinimas, vienam punktui skiriamas maksimalus balas – 1, bendras šio vertinimo etapo balas - 1.

|  |  |  |  |  |
| --- | --- | --- | --- | --- |
|  | Taip | Ne | Balai | Komentaras |
| **Iniciatyvos paraiška užpildyta kokybiškai** (pateikta visa paraiškos punktuose nurodyta informacija, paraiška užpildyta ne ranka, yra aiški ir įskaitoma) .(1) |  |  |  |  |
| **Iš viso:** |  |  |  |  |

1. Tinkamumo vertinimas, vienam punktui skiriami maksimalūs du balai, bendras šio vertinimo etapo balas – 2.

|  |  |  |  |  |
| --- | --- | --- | --- | --- |
|  | Taip | Ne | Balai | Komentaras |
| **Paraiškoje pateiktas iniciatyvos įgyvendinimo planas:** |  |  |  |  |
| 1. Nuoseklus, veiklos ir išlaidos pagrįstos ir būtinos.(2)
 |  |  |  |  |
| 1. Dalinai pagrįstas(1).
 |  |  |  |  |
| **Iš viso:** |  |  |  |  |

1. Naudos ir kokybės vertinimas, vienam punktui skiriamas vienas balas, maksimalus šio vertinimo etapo balas –12.

|  |  |  |  |  |
| --- | --- | --- | --- | --- |
|  | Taip | Ne | Balai | Komentaras |
| **Paraiška atitinka einamųjų metų prioritetą.(1)** |  |  |  |  |
| **Aiškiai apibrėžta iniciatyvos tikslinė grupė ir jos įtraukimo į vykdomą iniciatyvą priemonės.(1)** |  |  |  |  |
| **Partnerystė su kitomis organizacijomis ar įmonėmis.(1)** |  |  |  |  |
| **Iniciatyva turi papildomą finansavimą.(1)** |  |  |  |  |
| **Numatytas organizacijų ar neformalių jaunimo grupių tarpusavio bendradarbiavimas.(1)** |  |  |  |  |
| **Niekur nedirbančio, nesimokančio ir mokymuose nedalyvaujančio jaunimo įtraukimas į iniciatyvos organizavimą ir dalyvavimą.(1)** |  |  |  |  |
|  **Į iniciatyvos veiklas įtraukiami savanoriai.(1)** |  |  |  |  |
| **Iniciatyvos masiškumas (iniciatyvoje dalyvauja 20 ir daugiau dalyvių).(1)** |  |  |  |  |
| **Iniciatyvą Komisijai pristato iniciatyvinės grupės narys.(1)** |  |  |  |  |
| **Iniciatyvos pristatymas:** |  |  |  |  |
| 1. Pateikta aiškiai, atsakyta į visus Komisijos klausimus (3)
 |  |  |  |  |
| 1. Pateikta iš dalies aiškiai, atsakyta į dalį Komisijos pateiktų klausimų (2)
 |  |  |  |  |
| **Iš viso:** |  |  |  |  |
| **Iš viso skirta balų:** |  |  |  |  |
| **Siūloma skirti lėšų suma:** |  |  |  |  |

Programos vertinimo komisijos narys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vardas, pavardė parašas

Molėtų rajono savivaldybės jaunimo

 iniciatyvų finansavimo tvarkos aprašo

 3 priedas

**MOLĖTŲ RAJONO SAVIVALDYBĖS JAUNIMO INICIATYVŲ FINANSAVIMO SUTARTIS**

 20\_\_ m. d. Nr. A14-

Molėtai

 Molėtų rajono savivaldybės administracija (toliau – Administracija), atstovaujama administracijos direktoriaus\_\_\_\_\_\_\_\_\_\_\_\_, ir \_\_\_\_\_\_\_\_\_\_\_\_\_\_\_\_\_\_(toliau – Iniciatyvos vykdytojas), atstovaujamas \_\_\_\_\_\_\_\_\_\_\_\_\_\_\_\_, vadovaudamiesi Administracijos direktoriaus \_\_\_\_\_\_\_\_\_\_\_\_\_\_\_\_\_\_įsakymu Nr.\_\_\_\_\_\_\_\_\_\_\_\_\_\_\_\_\_\_\_„Dėl lėšų skyrimo jaunimo iniciatyvoms”, sudarė šią sutartį.

1. **SUTARTIES DALYKAS**

1. Administracija įsipareigoja pervesti sutarties 2 punkte nurodytas savivaldybės biudžeto lėšas į Iniciatyvos vykdytojo banke, kitoje mokėjimo ar kredito įstaigoje, esančią sąskaitą Iniciatyvos vykdytojo iniciatyvai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(toliau – Iniciatyva) \_\_\_\_\_\_\_\_\_\_\_\_metais įgyvendinti, o Iniciatyvos vykdytojas įsipareigoja naudoti lėšas, atsiskaityti už jų panaudojimą sutartyje nustatyta tvarka ir įgyvendinti Iniciatyvoje numatytas veiklas.

2. Iniciatyvos vykdytojui skiriama savivaldybės biudžeto lėšų suma – \_\_\_\_\_\_\_\_ (suma žodžiais), paskirstyta ketvirčiais pagal prie sutarties pridėtą programos sąmatą (Molėtų rajono savivaldybės jaunimo iniciatyvų finansavimo tvarkos aprašo 4 priedas).

**II. ŠALIŲ ĮSIPAREIGOJIMAI**

3. Administracija įsipareigoja pervesti sutarties 2 punkte nurodytas savivaldybės biudžeto lėšas į Iniciatyvos vykdytojo sąskaitą pagal ketvirtinį lėšų paskirstymą iki kiekvieno einamojo ketvirčio 10 dienos.

4. Iniciatyvos vykdytojas įsipareigoja:

 4.1. Iniciatyvą vykdyti pagal pateiktą sąmatą (Molėtų rajono savivaldybės jaunimo iniciatyvų finansavimo tvarkos aprašo 4 priedas);

 4.2. Administracijos skirtas lėšas naudoti tik pagal paskirtį;

 4.3. Iniciatyvą įgyvendinti iki \_\_\_\_\_\_\_\_\_\_\_\_\_\_;

4.4. Administracijai pareikalavus, ne vėliau kaip per 5 darbo dienas pateikti išsamią informaciją apie Iniciatyvos įgyvendinimo eigą;

 4.5. įvykdžius Iniciatyvą, per 5 darbo dienas Administracijos Finansinės apskaitos skyriui atsiskaityti apie faktinį lėšų panaudojimą, pateikti išlaidų sąmatos vykdymo apyskaitą (Molėtų rajono savivaldybės jaunimo iniciatyvų finansavimo tvarkos aprašo 5 priedas), buhalterinių apskaitos dokumentų, pagrindžiančių lėšų panaudojimą, suvestinę (Molėtų rajono savivaldybės jaunimo iniciatyvų finansavimo tvarkos aprašo 6 priedas);

 4.6. įgyvendinus Iniciatyvą, nepanaudotas lėšas iki \_\_\_\_\_\_\_\_\_\_\_\_\_\_\_\_\_\_\_ grąžinti į Administracijos sąskaitą LT284010045500060025, esančią Luminor bank AS banke, banko kodas 40100;

 4.7. jeigu dėl kokių nors priežasčių Iniciatyvos vykdytojas nebegali vykdyti ar įvykdyti Iniciatyvos, 4.6 punkte nurodyta tvarka grąžinti iš Administracijos gautas lėšas.

**III. PAPILDOMOS SUTARTIES SĄLYGOS**

5. Sutarties šalys už įsipareigojimų nevykdymą ar netinkamą vykdymą atsako Lietuvos Respublikos teisės aktų nustatyta tvarka.

6. Ši sutartis gali būti papildoma, keičiama ar nutraukiama tik raštišku abiejų šalių susitarimu. Visi šalių patvirtinti pakeitimai tampa neatskiriamomis sutarties dalimis.

7. Apie ketinimą nutraukti sutartį suinteresuotoji šalis turi pranešti kitai šaliai ne vėliau kaip prieš vieną mėnesį.

8. Nutraukus šią sutartį dėl Iniciatyvos vykdytojo kaltės, jis privalo per 15 darbo dienų grąžinti visą iš Administracijos biudžeto gautą sumą.

9. Sutartį nutraukus dėl Administracijos kaltės, Administracija pagal Iniciatyvos vykdytojo pateiktus išlaidų dokumentus apmoka sąmatoje numatytas Iniciatyvos vykdymo išlaidas, padarytas iki sutarties nutraukimo dienos, bet neviršijant šios sutarties I skyriaus 2 dalyje numatytos sumos.

10. Ginčai dėl šios sutarties vykdymo sprendžiami šalių susitarimu, o nesusitarus – teismine ar kitokia Lietuvos Respublikos įstatymų nustatyta tvarka.

11. Sutartis sudaryta dviem egzemplioriais, turinčiais vienodą juridinę galią – po vieną kiekvienai šaliai.

12. Sutartis įsigalioja nuo jos pasirašymo bei patvirtinimo dienos ir galioja iki visiško atsiskaitymo už Iniciatyvos vykdymą ir jai skirtų lėšų panaudojimą.

**IV. SUTARTIES ŠALIŲ REKVIZITAI**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| Molėtų rajono savivaldybės administracija |
| įmonės kodas 188712799tel. (8 383) 54747 |
| Vilniaus g. 44, 33140 Molėtai  |
| ats. sąskaita LT284010045500060025 |
| Luminor bank AS bankas, kodas 40100 |
|  |
|  |
| administracijos direktorius |
|  |
|   |

 |  | pavadinimasįmonės kodas tel. adresasats. sąskaita   |
| A.V. |  | A.V. |
|  |  |  |